|  |  |  |  |  |  |  |
| --- | --- | --- | --- | --- | --- | --- |
| **MAPE** | | | | | | |
| **1) INFORMAZIONS GJENERÂLS** | | | | | | |
| TITUL DAL PERCORS | ***Artiscj furlans dal Nûfcent*** | | | | | |
| CONTEST DI LAVÔR | scuele | | | Enrico Fruch | | |
| classe/sezione numar di arlêfs | | | 5^ A  10 arlêfs | | |
| docente | | | *non:*  *Angela Tedeschi* | *dissiplinis*  ***Lenghe Furlane, Lenghe Taliane***  ***Art, Gjeografie, Tecnologjie*** | |
| competencis linguistichis preesistentis | | | ***Situazion linguistiche de classe***  *I arlêfs di chest piçul grup a son di diferente divignince gjeografiche e linguistiche.*  *La metât e je di marilenghe furlane e e dopre la lenghe a cjase cui gjenitôrs e i nonos. Chei altris a son di origjin foreste o a vegnin di altris regjons talianis.*  *La comprension de lenghe furlane scrite e orâl ancje de bande di chescj fruts e je buine, par vie che a son za al cuint an di esposizion linguistiche in gracie ae Leç regjonâl 18 di Dicembar 2007, n. 29 (Normis pe tutele, valorizazion e promozion de lenghe furlane). Par chei altris che a fevelin furlan a cjase, vê la oportunitât di podê interagjî in classe in maniere libare e je stade une ocasion in plui par fâur considerâ impuartante la lôr lenghe mari e ancje par rindiju braurôs des lôr lidrîs culturâls.* | | |
| MOTIVAZIONS | Il percors di art al à vût la finalitât di fâ cognossi ai arlefs i paisaçs carateristics de regjon Friûl Vignesie Julie traviers i voi di cualchi cognossût artist dal Nûfcent, che al à savût rapresentâ in maniere origjinâl lis zonis des monts, la cueste, lis citâts, lis campagnis e in plui al à rapresentât tai ritrats musis di oms e feminis. | | | | | |
| TIMPS | Durade | | | | | 20 oris |
| scansion/frequence | | | | | 1 volte par setemane |
| SPAZIS | aule trasformade in laboratori di art | | | | | |
| DISSIPLINIS | *Art- Gjeografie- Tecnologjie* | | | | | |
| LENGHIS | Furlan/Talian | | | | | |
| MATERIÂI/ IMPRESCJ DOPRÂTS | Catalics dai artiscj publicâts de Provincie di Udin, informazions cjatadis in Internet | | | | | |
| **2) SCHEDE DIDATICHE GJENERAL** | | | | | | |
| OBIETÎFS LINGUISTICS COMUNICATÎFS E DISSIPLINARS | | * Obietîfs Dissiplinârs: * *ART: Sperimentâ imprescj e tecnichis diviersis par realizâ produzions grafichis, plastichis e pitorichis.* * *Introdusi tes propris produzions creativis elements linguistics e stilistics scuvierts traviers la osservazion di imagjins e oparis di art.* * *Cjalâ e osservâ cun cussience une imagjin e i ogiets che a son presints tal ambient, descrivint i elements formâi, doprant lis regulis de percezion visive e l’orientament intal spazi.* * *Ricognossi intun test iconic-visîf i elements gramaticâi e tecnics dal lengaç visîf (liniis, colôrs, formis, volum, spazi) individuant il lôr significât espressiîf.* * *Ricognossi intune opare di art i elements de forme, dal lengaç, de tecniche e dal stîl dal artist par comprendi il messaç e la sô funzion.* * *Familiarizâsi cun diviersis formis di art e di produzion che si son svilupadis in Friûl Vignesie Julie.* * *Cognossi e preseâ tal propri teritori i elements plui carateristics dal patrimoni ambientâl e urbanistic.*   *GJEOGRAFIE:*   * *Cognossi il teritori dulintor traviers une opare di art.* * *Cognossi i aspiets fisics e antropics cha a caraterizin il teritori regjonâl, individuant analogjiis e diferencis cul timp passât e scuvierzint i elements di particolar valôr ambientâl e culturâl di tutelâ e valorizâ.* * *Ricognossi i problemis che a rivuardin la tutele e la valorizazion dal patrimoni naturâl e culturâl, proponint soluzions adeguadis tal propri contest di vite.*   *TECNOLOGJIE:*  *- Doprâ cualchi regule dal dissen tecnic par rapresentâ*  *ogjets.* | | | | |
| METODOLOGJIIS / STRATEGJIIS DOPRADIS | | DIDATICHE LABORATORIÂL | | | | |
| **3) DESCRIZION DAL PERCORS** | | | | | | |
| FASIS DE  ATIVITÂT | | La prime lezion dal percors e je stade dedicade ae ae presentazion des tecnichis artistichis plui difondudis te scuele primarie, che a proviodin, in gjenerâl, l’ûs di pastei, dai lapis, dai acrilics, des temparis.  Osservant lis imagjins dai catalics e chês cjatadis in Internet, i arlêfs a àn cognossût lis oparis dai artiscj e, te aule trasformade in laboratori, a àn tacât a creâ cirint ispirazion intes oparis presentadis.  I arlêfs a son stâts libars di sielzi la cualitât di colôrs di doprâ, par fâ in maniere che a podessin al massim la lôr creativitât e ae fin ogni *zovin artist* al à comentade la sô opare, mostrantle ai compagns de classe.  Ducj i dissens realizâts a son stâts metûts in mostre intun grant cartelon.  Tal moment de Didatiche A Distance, cul intindiment di podê lâ indevant cu lis ativitats progjetadis e soredut par rivâ a coinvolzi ducj i arlêfs, a son stâts produsûts diviers filmâts doprant une aplicazion ae portade di ducj e une vore semplice, cun cetantis pussibilitâts di implei inte didatiche.  Si trate di  **Adobe Spark Video**.  Di ogni catalic a disposizion a son stadis scatadis lis imagjins plui bielis o plui interessantis, e je stade zontade une base musical a gratis tant che compagnament, une curte biografie cul pulsant T (copiade di un file za preparât).  Il filmât otignût al è visionabil cuntun link gjenerât dal stes program e mandât ai arlêfs traviers la mail.  La pussibilitât di fâ viodi i filmâts e je stade determinante par incoragjâ i arlêfs a creâ, ognun a cjase sô, une piçule composizion pitoriche ispirade al artist presentât, cu la finalitât di rivâ ai obietîfs programats tal inizi dal percors in presince.  Tutorial di Adobe Spark video del prof. Giancarlo Marini  <https://youtu.be/LnT2coqg8pA> | | | | |
| **4) MATERIÂI** | | | | | | |
| MATERIÂI  DOPRÂTS | | Catalics dai autôrs publicâts de Provincie di Udin e imagjins cirudis in Internet | | | | |
| MATERIÂI  PRODUSÛTS | | Riproduzions des oparis di art proponudis e produzions origjinâls daspò di vê viodût lis oparis dai artiscj furlans. | | | | |
| **5) VALUTAZION** | | | | | | |
| ASPIETS LINGUISTICS | | | Lis ativitâts di lenghe furlane si son fondadis soredut su la presentazion di tescj curts che a vessin struturis semplicis.  Par cognossi la vite dai autôrs a son stâts presentâts i verps tes formis dal presint e dal passât sempliç.  Inte descrizion dai ambients, al è stât doprat il lessic gjeografic presentant i ambients de mont, de culine, de planure, de cueste e i elements che ju caraterizin. | | | |
| CONTIGNÛTS DISSIPLINARI | | | I paisaçs furlans e i lôr cambiaments vie pai agns, traviers lis oparis di Arrigo Buttazzoni, Alberto Chiarandini, Isabella Deganis, Roberto Foramitti, Angelo Popesso e Nando Toso. | | | |
| INTERESSE PARTECIPAZIONE MOTIVAZIONE | | | I arlêfs a àn partecipât cuntune vore di interès a chest percors artistic parcè che a àn podût sperimentâ e/o miorâ lis tecnichis e l’ûs di diviersis cualitâts di colôrs: temparis, acrilics, acuarei, pastei, colôrs a cere, e v.i.  A àn partecipât cun serietât cirint ancje di capî lis motivazions dal autôr, rivuart la sielte di un ciert ogjet/sogjet des rapresentazions.  La pussibilitât di progjetâ un elaborât personâl, viodilu a nassi dai segns dal lapis, puartâlu a bon fin e inserîlu inte galarie de classe e à incressût la motivazion dai arlêfs, che a àn cirût di jessi simpri plui origjinâi, ancje tignint cont des oparis dai artiscj, e di sei precîs tal descrivi il lôr lavôr tal moment de presentazion ae insegnante e ai compagns. | | | |